**Terra Patris Oy** on suomalainen perheomisteinen konserni, jonka tytäryhtiöt toimivat bioenergia-, maanrakennuskone- ja sopimusvalmistusteollisuudessa sekä veneiden valmistuksessa. Konserni on yksi merkittävimmistä polttopuukoneiden valmistajista maailmassa.

Historia
--------

### 1999–2009

Jari Löfroos perusti Terra Patris Oy:n vuonna 1999 yhtiökumppaninsa kanssa. He aikoivat ostaa yrityksiä alalta, jotka itse tuntevat. Löfroos oli toiminut konepajateollisuudessa yli 20 vuotta.

Yhtiön ensimmäinen ostos oli vuonna 2002 Maaselän Kone Haapajärveltä.  Haapajärvellä vuonna 1983 perustettu perheyritys toimi metalliteollisuudessa. Terra Patris työllisti noin 100 henkilöä. Elokuussa se osti Tyrnävältä metallialalla toimineen Medpower Oy:n sekä sen tytäryhtiön Metalpower Oy:n. Ne toimivat elektroniikka-, kone- ja kalusteteollisuudessa sopimusvalmistajina ja työllistivät noin 75 henkilöä.

Vuonna 2004 Laitilasta ostettiin Laitilan Rautarakenne.  Yhtiön olivat perustaneet veljekset Jari ja Jarmo Paavola vuonna 1977. Yhtiön toimitusjohtaja Jari Paavolan seuraajana aloitti Matti Piela. Yhtiöllä oli 60 työntekijää ja sen liikevaihto oli noin 7 miljoonaa euroa. Samana vuonna ostettiin myös Seliö Boats, joka valmisti Yamarin-veneitä ja toimi alihankkijana metalliteollisuudessa.

Vuonna 2007 Terra Patris osti kolmannen klapikoneiden valmistajan, Ylistaron Terästakomo Oy:n. Se työllisti 60 henkilöä ja valmisti Palax-klapikoneita. Yrityskaupan myötä yhtiön liikevaihdoksi tuli 40 miljoonaa euroa. Konsernin klapikone-brändit toimivat itsenäisesti.

### 2010–2019

Vuonna 2014 yhtiön toimialoja olivat bioenergia-, maanrakennuskone- ja sopimusvalmistusteollisuus ja veneiden valmistus.

Helmikuussa 2015 Terra Patris osti 60 prosenttia vuonna 1990 perustetusta venevalmistaja Oy Finn-Marin Ltd:stä. Yhtiöllä oli 120 työntekijää Kokkolan alueella. Yrityksen venebrändejä olivat Finnmaster-perheveneet, Finnmaster Husky -alumiiniveneet ja Grandezza-premiumveneet.  Terra Patrisin yhtiöitä olivat Maaselän Kone, Laitilan Rautarakenne, Movax, Metalpower ja Ylistaron Terästakomo.

Heinäkuussa 2018 Oy Finn-Marin Ltd ja Seliö Boats Oy fuusioitiin. Uusi yhtiö alkoi toimia nimellä Finnmaster Boats Oy.

### 2020–

Vuonna 2020 Terra Patris yhdisti klapikoneita valmistaneet yhtiönsä. TP Silva muodostui Japa-tuotteita valmistaneesta Laitilan Rautarakenteesta, Palax-laitteita valmistaneesta Ylistaron Terästakomosta ja Hakki Pilke-tuotteisiin keskittyneestä Maaselän Koneesta. Japan valmistus siirrettiin Laitilasta Haapajärvelle. Yhtiö valmistaa myös rehunjakovaunuja.

Organisaatio ja tuotemerkit
---------------------------

Finnmaster on yksi Terra Patris konsernin brändeistä.
Konsernin brändejä ovat Grandezza- ja Finnmaster-veneet, Movax-paalutusratkaisut, Hakkipilke-, Palax- ja Japa-polttopuukoneet. Tämän lisäksi yritys toimii alihankinta- ja erikoiskonepajateollisuudessa. 

Vuonna 2023 Terra Patriksen tytäryhtiötä olivat: 

* Finnmaster Boats, joka valmistaa esimerkiksi Grandezza-veneitä
* Metalpower
* Movax
* TP Silva, jonka tuotemerkkejä ovat Hakkipilke, Japa ja Palax

Tytäryhtiöillä on 8 tehdasta*lähde?*, jotka työllistävät yhteensä lähes 500 henkilöä ympäri Suomea.

Lähteet
-------

1. 1 2 3 4 5 6 7 8  Terra Patris *kauppalehti.fi*. Viitattu 24.8.2023.
2. 1 2 3  Antti Mikkonen: Johtava klapikonekonserni on syntynyt! *Talouselämä*.  9.2.2007. Viitattu 24.8.2023.
3. 1 2  Pääomatulojen viitonen Jari Löfroos: "Tavallinen yrittäjä Pirkanmaalta" *Yle Uutiset*.  3.11.2014. Viitattu 24.8.2023.
4. 1 2 3  Kimmo Koivikko: Jari Löfroos on kuuden kasvuyrityksen mies *Kauppalehti*.  13.4.2011. Viitattu 24.8.2023.
5. ↑  Terra Patris: Hakki Pilke *terrapatris.fi*. Viitattu 10.8.2020.
6. 1 2  Metalpower vaihtoi omistajaa *Kaleva*.  22.8.2002. Viitattu 28.8.2023.
7. 1 2  Japa 30 vuotta: Juontokouria, klapi-koneita ja hiekoittimia *Koneviesti*. Viitattu 12.9.2023.
8. 1 2 3 4  Venevalmistajat Oy Finn-Marin Ltd ja Seliö Boats Oy fuusioituvat *www.suomiveneilee.fi*.  26.6.2018. Viitattu 28.8.2023.
9. 1 2  Marko Lysmä: Finn-Marin *Venelehti.fi*.  20.2.2015. Viitattu 28.8.2023.
10. ↑  Maailmallakin menestyvä moottorivenebrändi toi omistajille miljoonaluokan pääomatulot *www.iltalehti.fi*. Viitattu 28.8.2023.
11. ↑  Perustajat myivät Finn-Marinin toistamiseen *Yle Uutiset*.  20.2.2015. Viitattu 28.8.2023.
12. 1 2  Terra Patris kokosi yhteen kolme kotimaista klapikoneyhtiötä – tuotteet ja tuotemerkit luvataan säilyttää *Maaseudun Tulevaisuus*.  9.12.2021. Viitattu 28.8.2023.
13. ↑  Tytäryhtiöt Terra Patris. Viitattu 24.08.2023.

Aiheesta muualla
----------------

* Terra Patriksen verkkosivut